CELEX: 62011TN0330
Language: da
Date: 2011-06-15 00:00:00
Title: Sag T-330/11: Sag anlagt den 15. juni 2011 — MasterCard m.fl. mod Kommissionen

13.8.2011   
            
            
               DA
            
            
               Den Europæiske Unions Tidende
            
            
               C 238/34
            
         Sag anlagt den 15. juni 2011 — MasterCard m.fl. mod Kommissionen
   (Sag T-330/11)
   2011/C 238/59
   Processprog: engelsk
   
      Parter
   
   
      Sagsøgere: MasterCard, Inc. (Wilmington, De Forenede Stater) (MasterCard International, Inc. (Wilmington, De Forenede Stater) og MasterCard Europe SPRL (Waterloo, Belgien) (ved lawyers B. Amory, V. Brophy og S. McInnes)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Sagen antages til realitetsbehandling
            
         
               —
            
            
               Kommissionens negative afgørelse støttet på undtagelsen i artikel 4, stk. 3, første afsnit, i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT 2001 L 145, s. 43) annulleres.
            
         
               —
            
            
               Kommissionens fortolkning af artikel 8 i forordning nr. 1049/2001 kendes retligt ugrundet.
            
         
               —
            
            
               Europa-Kommissionen tilpligtes at betale sagens omkostninger, herunder sagsøgernes omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1)
            
            
               Første anbringende vedrører Kommissionens tilsidesættelse af artikel 4, stk. 3, og artikel 8, stk. 1, i forordning (EF) nr. 1049/2001, idet følgende påberåbes:
               
                           —
                        
                        
                           Kommissionen ikke har godtgjort, at betingelserne i artikel 4, stk. 3, og artikel 8, stk. 1, i forordning (EF) nr. 1049/2001 er opfyldt.
                        
                     
                           —
                        
                        
                           De forhold, som Kommissionen har lagt til grund, er faktuelt upræcise.
                        
                     
                           —
                        
                        
                           Der foreligger en tungtvejende offentlig interesse i udbredelsen af de dokumenter, der blev stillet til rådighed af EIM Business and Policy Research ved undersøgelsen af »Omkostninger og fordele for erhvervsdrivende ved accept af forskellige betalingsmåder« (COMP/2009/D1/020).
                        
                     
         
               2)
            
            
               Det andet anbringende vedrører en af Kommissionen begået retlig fejl, idet den tilsidesatte artikel 8, stk. 1 og 2, i forordning (EF) i forordning nr. 1049/2001, samt artikel 2 i bilaget til Kommissionens afgørelse om ændring af dens forretningsorden (EUT 2010 L 55, s. 60), da
               
                           —
                        
                        
                           Kommissionen retsstridigt ændrede tidsfristerne for undersøgelsesproceduren og
                        
                     
                           —
                        
                        
                           Kommissionen retsstridigt udvidede tidsfristerne for undersøgelsesproceduren med 15 arbejdsdage.